CELEX: 62011TN0367
Language: sk
Date: 2011-07-04 00:00:00
Title: Vec T-367/11: Žaloba podaná 4. júla 2011 — Lyder Enterprises/ÚHVT — Liner Plants NZ (1993) (Southern Splendour)

24.9.2011   
            
            
               SK
            
            
               Úradný vestník Európskej únie
            
            
               C 282/28
            
         Žaloba podaná 4. júla 2011 — Lyder Enterprises/ÚHVT — Liner Plants NZ (1993) (Southern Splendour)
   (Vec T-367/11)
   2011/C 282/57
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Lyder Enterprises Ltd (Auckland, Nový Zéland) (v zastúpení: G. Pickering, solicitor)
   
      Žalovaný: Úrad Spoločenstva pre odrody rastlín (ÚSOR)
   
      Ďalší účastník konania pred odvolacím senátom: Liner Plants NZ (1993) Ltd (Waitakere, Nový Zéland)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie odvolacieho výboru Úradu Spoločenstva pre odrody rastlín z 18. februára 2011 vo veci A007/2010, a
            
         
               —
            
            
               prerušil konanie až do vydania konečného rozhodnutia Najvyššieho súdu na Novom Zélande vo veci č. CIV:2011:404:2969.
            
         
      Dôvody a hlavné tvrdenia
   
   
      Žiadateľ o právo Spoločenstva k odrodám rastlín: žalobkyň.
   
      Dotknuté právo Spoločenstva k odrodám rastlín: Southern Splendour — žiadosť o právo Spoločenstva k odrodám rastlín č. 2006/1888.
   
      Namietateľ proti žiadosti o právo Spoločenstva k odrodám rastlín: druhý účastník konania pred odvolacím výborom.
   
      Dôvody námietky: námietka sa zakladala na tvrdení, že žiadateľ nie je osoba, ktorá odrodu vyšľachtila alebo objavila a vyvinula alebo jeho právny nástupca.
   
      Rozhodnutie výboru ÚSOR: zamietol žiadosť č. 2006/1888 pre odrodu „Southern Splendour“ (rozhodnutie č. R972).
   
      Rozhodnutie odvolacieho výboru: zamietol odvolanie.
   
      Dôvody žaloby: porušenie pravidla audi alteram partum, nedostatok právomoci, nepochopenie základných pravidiel prirodzenej spravodlivosti a porušenie základnej procesnej požiadavky, keďže odvolací výbor rozhodol, že dôkaz uvedený v žalobcových listoch bol neprípustný, lebo nemal formu miestoprísažného vyhlásenia.